# Gabriela Cabezón Cámara

Gabriela Cabezón Cámara (San Isidro, 1968ko azaroaren 4a) idazle eta kazetari argentinarra da. Feminismo eta inguruemenaren aldeko ekintzailea da. Bere eleberri bat, Las niñas del naranjel, Katalina Erausori buruzkoa da; lan horrekin Mexikoko Sor Juana Inés de la Cruz Saria bereganatu zuen. Bere literatura queer apustutzat hartua izan da.

## Biografia

Gabriela Cabezón Cámara Buenos Airesko probintzian jaio zen. Buenos Airesko Unibertsitatean Letrak ikasi zituen. Bere lehenengo testua 2006an argitaratu zuen, «La hermana Cleopatra», antologia batean. 2011an bere lehenengo eleberri laburra plazaratu zuen, Le viste la cara a Dios; liburu horrek emakumeen trafikoaz aritu zen eta Revista Ñk Urteko Liburua izendatu zuen. 2009an, Cabezón Camarak Eterna Cadencia argitaletxean argitaratu zuen bere lehen eleberri luzea, La Virgen Cabeza, Buenos Aires hiriko txabola auzo batean santa bat bezala gurtzen den trabesti baten istorioa kontatzen duena. Testua arrakasta izan zuen kritika zein publiko aldetik, eta egilea Argentinako literatura garaikidearen esparruan kokatu zuen. 2013an, Berkeleyko Unibertsitatean beka bat jaso zuen bertan idazle gisa bizitzeko. Urte berean, Beya. Le viste la cara a Dios eleberri grafikoa argitaratu zuen, izen bereko ipuinetik abiatuta, eta Iñaki Echeverriaren ilustrazioak izan zituen. 2014an, bere bigarren eleberri laburra argitaratu zuen, Romance de la negra rubia, Le viste la cara a Dios eta La Virgen Cabeza eleberriek osatutako «trilogia iluna» amaitu zuena.
2017an, bere bigarren eleberri luzea plazaratu zuen: Las aventuras de la China Iron. New York Times egunkariaren gaztelaniazko edizioak eta El País egunkariak aukeratu zuten eleberria urteko liburuen artean. Ingelesezko itzulpena, The Adventures of China Iron Booker Internationak sarirako izendatua izan zen 2020an. 2023an, hirugarren eleberri luzea plazaratu zuen, Las niñas del naranjel, Katalina Erauso mojari buruzko liburua; lan hau hiru sari eskuratu zituen eta zabalkunde handia ezagutu zuen.

## Obra
### Eleberriak

* 2009: La Virgen Cabeza
* 2014: Romance de la negra rubia
* 2017: Las aventuras de la China Iron
* 2023: Las niñas del naranjel

### Ipuinak

* 2011: Le viste la cara a Dios

### Eleberri grafikoak

* 2013: Beya (Le viste la cara a Dios)
* 2015: Y su despojo fue una muchedumbre

## Sariak

* 2024: Bartzelona Hiria saria, Las niñas del naranjel eleberriarekin.
* 2024ː Konex Sariak, Platinozkoa eleberrien kategorian 2014-2017 aldian.
* 2024: Sor Juana Inés de la Cruz saria, Las niñas del naranjel eleberriarekin.
* 2024: Medifé Filba Fundazioaren saria, Las niñas del naranjel eleberriarekin.

## Eraginak

Gabriela Cabezón Cámara idazle desberdinen eragina onartu du. Hauek dira batzuk: Patricia Highsmith, Rodolfo Walsh, Néstor Perlongher eta Osvaldo Lamborghini.

## Las niñas del naranjel

Orain arte bere lan ezagunena eta sarituena da. Katalina Erauso euskalduna protagonista duen Gabriela Cabezón Cámara idazle argentinarraren Las niñas del naranjel eleberriak 'Sor Juana Inés de la Cruz' Saria bereganatu zuen 2024an. Sari honek gaztelaniaz idazten duten Latinoamerikako eta Karibeko emakume idazleen lanak saritzen dituela urtero 1993tik hona. Idazle argentinarrak abenduaren 4an eskuratuko du saria, Guadalajarako Nazioarteko Liburu Azokaren baitan. Katalina Erausoren bizitzaz Gabriela Cabezónek eskaintzen zuen ikuspegi berritzaileaz gain aipagarria da baita ere nobelaren hizkuntza aberastasuna. Izan ere, Urrezko Mendeko gaztelania, guaraniera eta euskara biltzen ditu idazle argentinarrak bere lanean. Euskarari dagokionez, Eider Rodríguez idazle errenteriarrak lagundu zion argentinarrari euskarazko pasarteekin.
Aurretik eleberriak beste bi sari jaso zituen: Bartzelona Hirikoa eta Medifé Filba Fundazioarena.

## Erreferentziak

* 1 2 https://www.pagina12.com.ar/diario/suplementos/soy/1-861-2009-07-10.html
* ↑ https://web.archive.org/web/20201122003429/https://core.ac.uk/download/pdf/76491831.pdf
* ↑ https://eternacadencia.com.ar/nota/-quot-hoy-escribo-desde-la-alegria-quot-/9144
* ↑ https://www.infobae.com/cultura/2024/10/28/la-argentina-gabriela-cabezon-camara-gano-el-premio-sor-juana-por-la-historia-de-la-monja-que-se-hizo-alferez/
* ↑ http://www.diarioz.com.ar/#!/nota/gabriela-cabezon-camara-mis-novelas-son-politicamente-rabiosas-37843/
* ↑ https://www.infobae.com/cultura/2017/11/19/gabriela-cabezon-camara-me-gustan-las-historias-de-mujeres-fuertes-y-libres-como-quiero-ser-yo/
* 1 2 https://www.euskalkultura.eus/euskara/albisteak/gabriela-cabezon-camara-argentinarrak-katalina-de-erausoz-idatzi-eleberri-batek-2024ko-sor-juana-ines-saria-irabazi-du
* ↑ https://bienal.buenosaires.gob.ar/comunidad/627/gabriela-cabezon-camara
* ↑ https://www.pagina12.com.ar/709854-gabriela-cabezon-camara-gano-el-premio-literario-ciutat-de-b#:~:text=La%20escritora%20argentina%20Gabriela%20Cabez%C3%B3n,como%20mujer%20en%201592%20y%7C
* ↑ https://www.fundacionkonex.org/n1484-ya-se-eligieron-los-konex-de-platino-y-el-konex-de-brillante
* ↑ https://www.udg.mx/es/noticia/gabriela-cabezon-camara-obtiene-el-premio-de-literatura-sor-juana-ines-de-la-cruz-de-la-fil
* ↑ https://www.lanacion.com.ar/cultura/gabriela-cabezon-camara-gana-el-premio-fundacion-medife-filba-de-novela-con-un-clasico-desobediente-nid21112024
* ↑ https://web.archive.org/web/20140703212329/http://www.losinrocks.com/libros/retrato-gabriela-cabezon-camara#.WBtrwfSYHTp

## Kanpo estekak

* Datuak: Q28502172
* Multimedia: Gabriela Cabezón Cámara / Q28502172